لوتے شیرنگ

لوتے شیرنگ  بھوٹانی سیاست دان اور طبیب جو ملک کے سابق وزیر اعظم ہیں۔ وہ دروک نیامروپ شوگپا کے 14 مئی 2018ء سے صدر بھی ہیں۔

وہ پیشے کے لحاظ سے ایک ماہِر علم البول (یورالوجسٹ) ہیں۔ انھوں سنہ 2013ء میں سیاست میں قدم رکھا۔ انھوں نے 2013ء کے قومی اسمبلی انتخابات لڑے تھے مگر وہ اور ان کی جماعت پہلے ہی مرحلے سے باہر ہو گئی۔

انھوں نے 2018ء کے قومی اسمبلی انتخابات میں کامیابی حاصل کی اور ان کی جماعت نے سب سے زیادہ نشستیں حاصل کیں۔ 7 نومبر 2018ء کو انھوں نے عہدے کا حلف اٹھا لیا۔

 ابتدائی زندگی اور تعلیم 
شیرنگ 10 مئی 1969ء کو ایک معزز گھرانے میں پیدا ہوئے۔

انھوں نے اپنی ابتدائی تعلیم شیروبتس کے پنکھا ہائی اسکول سے حاصل کی۔ انھوں نے ڈھاکہ یونیورسٹی، بنگلہ دیش سے 2001ء میں ایم بی بی ایس کی ڈگری حاصل کی۔ 2007ء میں، انھوں نے میڈیکل کالج آف وسکونسن، امریکا سے بولیات کی تعلیم حاصل کی۔ بھوٹان لوٹنے کے بعد وہ ملک میں واحد بولیات کے ماہر تھے۔ 2010ء میں انڈورولوجی کی تعلیم سنگاپور جنرل اسپتال، سنگاپور اور اوکیاما یونیورسٹی، جاپان سے حاصل کی۔ 2014ء میں انھوں نے آسٹریلیا کی یونیورسٹی آف کنبیرا سے ایم بی اے کی ڈگری حاصل کی۔

 ذاتی زندگی 
شیرنگ کی زوجہ ایک طبیبہ ہیں جن کا نام اُگیَن دیما ہے۔ ان کی ایک بیٹی ہے۔ اس کے علاوہ انھوں نے ریجنل ریفرل اسپتال سے ایک لڑکا اور لڑکی بھی گود لی ہے۔

 سیاسی سفر 
شیرنگ نے 2013ء کے قومی اسمبلی انتخابات میں حصہ لیا لیکن شروعاتی مرحلے میں ہی ہار گئے۔

14 مئی 2018ء کو تیسرے قومی اسمبلی انتخابات سے پانچ مہینے پہلے، انھوں نے 1155 ووٹ حاصل کیے اور دروک نیامروپ شوگپا کے صدر منتخب ہو گئے۔

شیرنگ کی پارٹی نے بھوٹان کے قومی اسمبلی انتخابات، 2018ء میں سب سے زیادہ نشستیں حاصل کیں اور ان کی پارٹی دروک نیامروپ شوگپا پہلی بار حکومت میں آئی۔

 وزیر اعظم 
7 نومبر، 2018ء کو آپ کو شیرنگ توبگے کی جگہ بھوٹان کا نیا وزیر اعظم منتخب کیا گیا۔
 کابینہ 
شیرنگ نے 3 نومبر، 2018ء کو اپنی 10 رکنی کابینہ کا اعلان کیا۔

 حوالہ جات 

زمرہ:1969ء کی پیدائشیں
زمرہ:اکیسویں صدی کے حکمران
زمرہ:اکیسویں صدی کے سیاست دان
زمرہ:بقید حیات شخصیات
زمرہ:بھوٹان کے ارکان قومی اسمبلی
زمرہ:بھوٹان کے وزرائے اعظم
زمرہ:بھوٹانی سیاست دان
زمرہ:جامعہ ڈھاکہ کے فضلا
زمرہ:ویکی ڈیٹا سے مختلف مختصر وضاحت
زمرہ:بھوٹانی اطباء
زمرہ:1968ء کی پیدائشیں
زمرہ:بھوٹانی شخصیات